Partida de Pilota Sant Antoni
18 de Gener de 2020 12:00

A fi de recuperar l'esport tradicional valencià, l'Ajuntament de l'Eliana ha organitzat una partida de Pilota Valenciana, en la modalitat de Galotxa en el marc de les Festes d'Hivern en honor a Sant Antoni.

La cita amb aquest joc autòcton, declarat Bé d'Interés Cultural Immaterial, tindrà lloc aquest dissabte 18 a les 12 del migdia al carrer Verge del Rosari i comptarà amb el bon fer dels pilotaris professionals Carlos Sanchis del Genovés, especialista en la modalitat 'Escala i Corda', i el campió mundial en 2010, Héctor de Laguar, que es mesuraran contra Ismael Fageca, tres vegades campió de Galotxa i Salvador Vicente de Massamagrell, subcampió del Trofeu Supedeporte 2018 i Llevant U.D. 2019.

Per a l'alcalde de l'Eliana, Salva Torrent, el compromís amb l'esport valencià es continuarà manifestant a través del suport al Club de Pilota perquè els joves puguen interessar-se per la pràctica, en el manteniment del trinquet i la pista del poliesportiu i a través de la celebració d'acords amb la Federació de Pilota Valenciana.